b'\n_START_ARTICLE_\nA-siipinen\n_START_PARAGRAPH_\nA-siipinen (A-wing) on avaruusalus fiktiivisess\xc3\xa4 T\xc3\xa4htien sota -universumissa. Se on kapinaliiton pienin ja nopein h\xc3\xa4vitt\xc3\xa4j\xc3\xa4. A-siipisi\xc3\xa4 n\xc3\xa4hd\xc3\xa4\xc3\xa4n elokuvassa T\xc3\xa4htien sota: Episodi VI \xe2\x80\x93 Jedin paluu, miss\xc3\xa4 yksi niist\xc3\xa4 pilotti Arvel Crynydin ohjaamana t\xc3\xb6rm\xc3\xa4\xc3\xa4 Imperiumin lippulaiva Executorin komentosillalle. T\xc3\xa4m\xc3\xa4 aiheuttaa Executorin tuhon._NEWLINE_A-siipisess\xc3\xa4 on rajoitettu suojakilpi, joka suojaa vain edustan ja sivustan. Siin\xc3\xa4 on eritt\xc3\xa4in voimakas moottori, sek\xc3\xa4 tehokkaat aseet. A-siipisten piloteilla onkin yhteinen motto: Vauhti on el\xc3\xa4m\xc3\xa4 (Speed is life)._NEWLINE_H\xc3\xa4vitt\xc3\xa4j\xc3\xa4n on suunnitellut kapinallisten kenraali Jan Dodonna ja insin\xc3\xb6\xc3\xb6ri Walex Blissex. A-siipisen aseistuksena on 2 laserkanuunaa ja 2 ohjusturrettia, joissa kummassakin on 6 ohjusta. Alukseen mahtuu ainoastaan lent\xc3\xa4j\xc3\xa4.\n_START_SECTION_\nLasertykit\n_START_PARAGRAPH_\nA-siipisten lasertykit k\xc3\xa4\xc3\xa4ntyv\xc3\xa4t 180 astetta, joissain malleissa jopa 360 astetta, joka oli takaa-ajaville vihollish\xc3\xa4vitt\xc3\xa4jille yleens\xc3\xa4 ei-toivottu yll\xc3\xa4tys.'